Միայն թե, նկատենք, նոր Սահմանադրությամբ արտաքին քաղաքականության բնագավառում նախագահի լիազորությունները բավա­կան հստակ են կարգավորված, և այդ կարգավորումների մեջ որևէ բառ չկա արտաքին քաղաքականություն մշակելու և իրակա­նացնելու, ըստ այդմ՝ ԼՂ բանակցային գործընթացով զբաղվելու մասին: Այս լիազորությունները պատվիրակված են ՀՀ վարչապե­տին ու կառավարությանը: Ու որքան էլ իշխանությունները փորձեն արդարանալ՝ ասելով, թե համանախագահներին ընդունելն արարողակարգային բնույթ էր կրում, որևէ հետին միտք չկա, միևնույն է, համոզիչ չի հնչում: Համոզիչ չի հնչում թեկուզ և այն պատճառով, որ նույն Արմեն Սարգսյանը խոսում էր Սահմանադրությամբ նախագահի լիազորությունների ավելացման մասին: Եվ հետո մեկ փաստ էլ. պաշտոնական հաղորդագրությունում ոչ մի խոսք չի ասվում նաև այն մասին, որ այդ հանդիպման համար նա լիա­զորություն է ստացել ՀՀ վարչապետից կամ առնվազն, որ հանդիպման նախաձեռնությունը ԵԱՀԿ Մինսկի խմբի համանախագահներինն է: